**MĂSURI SPECIFICE PENTRU DERULAREA ACTIVITĂȚILOR ÎN CADRUL FACULTĂȚII DE TEOLOGIE, LITERE, ISTORIE ȘI ARTE**

Pentru a preveni răspândirea coronavirusul SARS-CoV-2, Universitatea din Pitești și autoritățile naționale au luat o serie de măsuri care sunt expuse mai jos. Siguranța studenților și a angajaților Universității este prioritară și, în funcție de evoluția situației și de deciziile autorităților centrale, vor fi adoptate toate măsurile care se impun.

**ACCESUL ÎN CORPUL B AL UPIT, SEDIUL FACULTĂȚII DE TEOLOGIE, LITERE, ISTORIE ȘI ARTE**

1. Corpul de clădire B este închis, încuiat și securizat.
2. Accesul în interiorul corpului B este permis doar în cazuri excepționale, care implică existența unor probleme ce nu pot fi soluționate online, cu aprobarea Decanatului. Decanul completează o aprobare scrisă prin care acordă accesul, menționând informații relevante pentru acea situație, cum ar fi: nume, prenume, funcție, scopul, ora intrării, ora ieșirii. Excepție face personalul care lucrează efectiv în clădirea B.
3. Persoana care intră în corpul B completează **Registrul de Intrări-Ieșiri** la intrare, consemnând data și ora realizării accesului, respectiv la ieșirea din clădire (completând ora ieșirii). Aprobarea acordată în scris de Decan rămâne anexă la Registrul respectiv.
4. Persoana care intră în corpul B este de acord să îi fie luată temperatura cu un dispozitiv specific.
5. Interacțiunea cu studenții, **dacă nu poate fi înlocuită prin interacțiune online**, se va face la ghișeul organizat în corpul B, la limita cu exteriorul, fără a permite accesul studenților în interior. Ghișeul va fi dotat cu un dispozitiv care va permite semnalarea prezenței unei persoane.
6. Secretariatele FTLIA fac publice datele de contact (numere de telefon, adrese e-mail) pentru ca studenții să fie informați cu privire la modalitățile de soluționare a chestiunilor de interes pentru ei.
7. Secretariatele FTLIA fac o programare pentru accesul studenților la ghișeu.

**TELEMUNCĂ**

1. Personalul didactic efectuează activități în regim telemuncă; activitățile didactice față-în-față sunt suspendate.
2. Personalul nedidactic nu efectuează activități în regim telemuncă, urmând a reveni la serviciu.

**MĂSURI SPECIFICE DE PROTECȚIE ÎMPOTRIVA INFECȚIEI CU VIRUSULUI COVID-19**

1. Este obligatorie purtarea măștii de protecție în spațiile închise.
2. Distanța minimă de 2m între persoane trebuie respectată.
3. Spațiile trebuie aerisite și dezinfectate frecvent.
4. Accesul în clădire se face doar pe baza termoscanării.